Першыя калібры з’явіліся на тэрыторыі Паўночнай Амерыкі ўжо 22 мільёны год таму. Калі калібры дасягнулі Андаў у Паўднёвай Амерыцы, адбылася шырокая радыяцыя часткова як прыстасаванне да рознай вышыні, дзякуючы якой сёння тут жывуць 140 відаў. Другім важным фактарам, які прывёў да відаразнастайнасці калібры, была спецыялізацыя на здабыванні нектару з кветак розных відаў і рознай формы. Сёння вядомыя мясцовасці, дзе сімпатрычна сустракаюцца да 25 відаў гэтых птушак!